Fairchild Channel F

Fairchild Channel F merupakan sebuah konsol permainan video yang dikeluarkan oleh syarikat elektronik Fairchild Semiconductor pada bulan Ogos 1976. Konsol ini merupakan konsol pertama yang dijana oleh cip mikropemproses sendiri serta konsol pertama yang direka untuk memainkan permainan video dari media kartrij, berbanding dengan konsol-konsol yang dicipta sebelum ini yang memerlukan permainan video yang diprogramkan di dalam konsol itu sendiri.

Nama asal konsol ini ialah Video Entertainment System namun begitu syarikat Fairchild mengeluarkan konsol ini atas nama Channel F oleh kerana pada ketika itu Atari telah mengeluarkan konsol VCS mereka iaitu Atari 2600. Konsol ini juga dipercayai konsol pertama yang membolehkan pengguna menghentikan seketika permainan video mereka, hasil daripada teknologi cip mikpemproses yang dimiliki.

Spesifikasi 

Cip mikropemproses F8 yang terdapat dalam konsol ini membolehkan pemain bermain permainan video menentang watak AI, berbeza dengan konsol-konsol sebelum ini yang memerlukan 2 orang pemain berlawan sesama sendiri. Oleh kerana konsol ini merupakan konsol pertama yang menggunakan media katrij, para jurutera di Fairchild mengambil masa yang agak lama untuk menyiapkan rekaan akhir bentuk katrij yang mesra pengguna.

Senarai judul permainan video 

Katrij permainan video yang dikeluarkan untuk konsol ini dipanggil sebagai Videocart dan untuk rekod, sebanyak 26 Videocart dikeluarkan untuk konsol ini.

Rujukan

Pautan luar 
The Dot Eaters article with a history of the Channel F and games
Interview with designer Jerry Lawson
MobyGames list of Channel F games
Channel F Gallery of labels, instructions, boxes
Patent: Cartridge programmable video game apparatus US 4095791 A
The Untold Story of the Invention of the Video Game Cartridge how the Channel F's video game cartridge was created.
Channel F games playable for free in the browser at the Internet Archive Console Living Room.

Konsol permainan video